**ELTE TTK HÖK Záró Küldöttgyűlés**

*Márton Ákos, Kommunikációs biztos*

(2014. 11. 09. – 2015. 05. 04.)

## Időrendi bontás

2014. 11. 09. Alakuló Küldöttgyűlés

2014. 11. 10. Választmány

2014. 11. 11. Átvétel

2014. 11. 24. választmányi beszámoló

2014. 11. 25. Tanári SZACS

2014. 11. 26. EHSKB, Bevonó délután

2014. 12. 05. Infó-levél

2014. 12. 09. Választmány

2014. 12. 30. Plakátfelület takarítás

2015. 01. 09. Unipoll kérdőívkészítő rendszer bemutató

2015. 01. 30. Infó-levél

2015. 02. 07. Küldöttgyűlés

2015. 02. 09. Választmány

2015. 02. 10. Küldöttgyűlés

2015. 02. 11. Unipoll kérdőívkészítő rendszer bemutató

2015. 02. 12. Infó-levél

2015. 02. 16. E-választás szavazóköreinek egyeztetése

2015. 02. 17. EHSKB

2015. 02. 24. Választmány

2015. 03. 09. Választmány

2015. 03. 10. Küldöttgyűlés

2015. 03. 11-12. Mentorfoglalkozás

2015. 03. 16. Infó-levél

2015. 03. 23. Választmány

2015. 03. 26. Infó-levél

2015. 03.31. Rendkívüli Küldöttgyűlés

2015. 04 01. Választási szavazólapok összeállítása az aktív hallgatóknak

2015. 04. 03. Infó-levél

2015. 04. 10. Választási szavazólapok összeállítása a passzív hallgatóknak

2015. 04. 20. Választmány

2015. 04. 23. EHSKB

2015. 04. 25-26. Mentorhétvége

2015. 04. 27. Választmány

2015. 05. 04. Elnökválasztási szavazólap összeállítása

## Infó-lista

November folyamán, december elején sikerült életet lehelnünk a romok közt rozsdásodó Infó-listába. Mind kinézetben, mind hangvételben igyekeztünk egy barátságosabb külsőt kölcsönözni a hivatalos levelezőlistának. A levelek a ciklus folyamán általában havonta kerültek kiküldésre, hogy a hallgatók ne találják túlságosan tolakodónak. Néha azonban szükséges volt a sűrűbb levélküldés.

Adódtak apróbb problémák a levelezéssel, miszerint az Outlook levelezőrendszer nem vagy csak sokára küldte el a kívánt üzenetet. Rájöttünk, hogy ezt a problémát úgy tudjuk orvosolni, ha kilépünk, és újra belépünk a levelezőrendszerbe, mert az csak így küldte ki a levelet.

A továbbiakban a hasonló problémák és a különböző levelezőprogramoktól való függés elkerülése érdekében érdemes lenne egy, a honlapon kialakított felületen keresztül megoldani a levelek elkészítését és kiküldését, a küldöttgyűlési / választmányi / szab meghívókhoz hasonlóan.

## Plakátfelületek

A plakátfelületek ellenőrzése eleinte hetente egyszer zajlott. Ilyenkor a már lejárt plakátokat leszedtem és az északi HALI-ban leadott plakátokat pecséttel láttam el, majd kihelyeztem a rendelkezésre bocsájtott felületekre. Ez kevésnek bizonyult, ezért később heti két alkalomra módosult.

A vizsgaidőszak folyamán sort kerítettem egy „nagytakarításra”, ahol az összes plakátfelületet megszabadítottam a felesleges plakátoktól.

Akadtak apróbb problémák a mások által kirakott és áthelyezgetett plakátokkal, de semmi komolyabb konfliktusra nem került sor.

A kihelyezett plakátok az esemény végéig vagy maximum harminc napig lehetnek kihelyezve. Igyekeztem észben tartani ezeket a határidőket és nagyjából sikerült is, de a jövőben az egyes plakátok kihelyezésének idejét érdemes lenne számon tartani a követhetőség megkönnyítése érdekében. Érdemes lenne a jelenlegi plakátolási rend átgondolása, pontosítása, mert a jelenlegi kissé felületes, nem tér ki mindenre és cellux-használati szempontból nem éppen hatékony.

## Honlap

Változó intenzitással, de elég sok megkeresés érkezett különböző helyekről, hogy tudnánk e helyet biztosítani számukra valamilyen fórumon, tudnánk-e közvetíteni a hallgatók felé az álltaluk kínált lehetőségeket. Ezek többnyire a honlapon és a facebook oldalon kerültek továbbításra, persze voltak olyanok is, amelyeket el kellett utasítanunk.

Igyekeztem minden az egyetemről és kívülről érkező hírt, természetüktől függően, vagy a honlapon vagy a facebookon közzétenni.

A honlap megújítására voltak ötleteim és törekvéseim, de egy-két próbálkozás után, hozzáértés és idő hiányában, fel hagytam ezzel a projekttel.

## Választások

Az idei választások új, elektronikus formában történtek, melynek rendszerét többször is sikerült előzetesen megtekintenem. Kézenfekvő volt, hogy segítsem a választási bizottság munkáját, így én állítsam össze a szavazólapokat, a szavazóköröket az Unipoll rendszer használatával.

Apró gondot okozott, hogy a passzív hallgatók elérését csak később kaptuk meg, de idővel ők is leadhatták szavazatukat.

A szavazás hirdetéséhez a lehető legtöbb fórumot igénybevettük, ment róla ki információ az Infó-listán, a szakos évfolyamlistákon, felkerült a honlapra, facebookra, még plakátok is kerültek ki. Sajnos a választási kampányban nem voltam a helyzet magaslatán, ezért köszönöm mindenkinek, aki segített.

A részvételi arányt sikerült ugyan elérnünk és a képviselőválasztás sikeresen lezajlott, de az elnök választást újra kell indítani.

Remélem ezúttal érvényes és eredményes lesz.

## Elérés

A ciklus alatt igyekeztem kihasználni az adott lehetőségeket, hogy a hallgatók tájékoztatása lehetőleg minél nagyobb mértékben megtörténjen.

Igaz ugyan, hogy rengeteg helyen megjelenünk és nagyon sok módon el tudnánk érni a hallgatókat, de sajnos ez nem mindig valósul meg. Az elkövetkezendőkben erősíteni kell a hallgatók személyes elérését, a belénk vetett bizalom növelését, és tennünk kell azért, hogy csökkentsük a sajnálatos módon mindenfelé eluralkodott és általános közönyt és érdektelenséget.

## Mentorképzés

Az idei Mentorképzés során a Kommunikáció és rendezvény kategóriában tartottam egy fél mentorfoglalkozást, írtam a Mentorkisokosba, illetve a Mentorhétvégén tartottam állomást.

## Rutin-, és egyéb feladatok

Ezalatt a szűk ciklus alatt megpróbáltam minden felmerülő problémát megoldani, minden feladatot képességeimhez és lehetőségeimhez mérten ellátni. A megkeresésekkel foglalkoztam és igyekeztem rájuk megoldást találni, válaszoltam az e-mailekre, ahol tudtam segítettem. Fogadóóráimat megtartottam.

A választmányokon az Alapszabály szerint rendszeresen beszámoltam.

## Zárszó

Nagyon élveztem a kommunikációs biztosi tisztséggel járó feladatokat, igazán jól éreztem magam és örülök, hogy az ELTE TTK HÖK csapatához tartozhattam.

Remélem, hogy az elnökhelyettesi pozíciót elfoglaló „utódom” ugyanennyire szeretni fogja ezt a munkakört és hatalmas lelkesedéssel látja el a teendőket.

Köszönöm mindenkinek, aki a segítette a munkámat, és külön köszönöm Fetter Dávidnak, Horváth Tamásnak, Kovács Fanninak, Saáry Ákosnak és Tóth Rózának a rengeteg segítségért.

Márton Ákos

Kommunikációs biztos